Diari Oficial de la Generalitat Valenciana


Sumari del DOGV 9000, del 19-01-2021 (2021/454)

Extracte de l'ampliació de termini de la Resolució de 21 de desembre de 2020, del vicerectorat d'Ocupació i Programes Formatius de la Universitat de Valencia, per la qual es convoca la I edició del Programa de formació, intraemprenedoria i talent (UVemprén Valor Públic) amb ajudes i premis destinats a l'estudiantat que realitze pràctiques externes en administracions públiques locals de la província de València.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9000

Data del DOGV
:   19-01-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/454


Data del document
:   13-01-2021

Organisme emissor
:   Universitat de València

Tipus de document
:   Extracte

Extracte de l'ampliació de termini de la Resolució de 21 de desembre de 2020, del vicerectorat d'Ocupació i Programes Formatius de la Universitat de Valencia, per la qual es convoca la I edició del Programa de formació, intraemprenedoria i talent (UVemprén Valor Públic) amb ajudes i premis destinats a l'estudiantat que realitze pràctiques externes en administracions públiques locals de la província de València. [2021/454]  
  
BDNS (identif.): 543775.  
De conformitat amb el que preveuen els articles 17.3.by 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet es pot consultar a la Base de Dades Nacional de Subvencions   
https://www.infosubvenciones.es/bdnstrans/GE/es/convocatoria/543775  
  
Per Resolució de 21 de desembre de 2020, de la vicerectora d'Ocupació i Programes Formatius, es va convocar la I edició del Programa de formació, intraemprenedoria i talent en les Administracions Públiques (UVemprén Valor Públic), amb ajudes dirigides a l'estudiantat que curse estudis oficials de Grau i Màster de la Universitat València per a realitzar pràctiques externes en Ajuntaments, Mancomunitats i la Diputació de la província de València.  
En l'apartat 2.4 s'estableix que el termini per a la presentació de sol·licituds començarà l'endemà de la publicació d'aquesta convocatòria en el Diari Oficial de la Generalitat Valenciana i acabarà el 22 de gener de 2021.  
No obstant això, a causa de la falta de places oferides per les entitats públiques d'acolliment per a la realització de les pràctiques, i donada la repercussió d'aquestes ajudes, es considera que amb una ampliació dels terminis no es perjudiquen drets de tercers, per la qual cosa es fa necessària l'ampliació d'aquests.  
En virtut de l'exposat i, de conformitat amb el que es preveu en l'article 32 de la Llei 39/2015, d'1 d'octubre, del procediment administratiu comú de les administracions públiques, resolc:  
  
Primer  
Ampliar fins al dia 15 de febrer de 2021 inclusivament, el termini de presentació de sol·licituds previst en l'apartat 2.4 de la Resolució de 21 de desembre de 2020, de la vicerectora d'Ocupació i Programes Formatius de la Universitat de València.  
  
Segon  
Publicar la present resolució en el Diari Oficial de la Generalitat Valenciana, a l'efecte del que es preveu en els articles 32 i 41 de la Llei 39/2015, d'1 d'octubre, del procediment administratiu comú i de les administracions públiques. La present resolució farà efecte a partir del mateix dia de la seua publicació en el Diari Oficial de la Generalitat Valenciana.  
  
Tercer  
Contra la present resolució d'ampliació del termini màxim de presentació de sol·licituds no es pot interposar cap recurs, sense perjudici del procedent contra la resolució que pose fi al procediment, d'acord amb el que es disposa en l'article 32.3 de la Llei 39/2015, d'1 d'octubre, del procediment administratiu comú de les administracions públiques.  
  
  
València, 13 de gener de 2021.- La vicerectora d'Ocupació i Programes Formatius (p. d. de la rectora, DOGV del 27.06.2019): María Adela Valero Aleixandre.